Source: https://www.szcoportal.sk/33/prijmy-z-vytvorenia-diela-a-umeleckeho-vykonu-a-ich-zdanovanie-uniqueidmRRWSbk196FPkyDafLfWAKMZRRfHpUrVZ3hD0NSPCBz9-sbpkq9JDg/
Timestamp: 2018-08-21 11:42:32+00:00

Document:
Príjmy z vytvorenia diela a umeleckého výkonu a ich zdaňovanie | SZČO online
Príjmy z vytvorenia diela a umeleckého výkonu a ich zdaňovanie
6.8.2018, Ing. Marcela Prajová; Ing. Ľudmila Hámošová, Zdroj: Verlag Dashöfer
5.2.3.2 Príjmy z vytvorenia diela a umeleckého výkonu a ich zdaňovanie
Príjmy z vytvorenia diela a umeleckého výkonu
S účinnosťou od 01.01.2016 sa zmenilo znenie § 43 ods. 3 písm. h) ZDP a aj § 43 ods. 14 ZDP tak, že daň z príjmov plynúcich zo zdrojov na území SR daňovníkom s obmedzenou daňovou povinnosťou a neobmedzenou daňovou povinnosťou sa vyberá zrážkou z príjmov autorov z vytvorenia diela a z podania umeleckého výkonu podľa § 6 ods. 2 písm. a)ZDP, ktoré sú dosiahnuté napr. na základe zmluvy uzatvorenej podľa príslušných ustanovení Autorského zákona, ak daňovník neuplatní postup podľa § 43 ods. 14 ZDP.
Daňovník podpísal zmluvu podľa autorského zákona. s objednávateľom. Predmetom zmluvy je podanie umeleckého výkonu. Odmena za podanie umeleckého výkonu vo výške 1 000,00 € je splatná do 5 dní po podaní umeleckého výkonu. Daňovník s objednávateľom nezatvorili dohodu o nezrážaní dane podľa § 43 ods. 14 ZDP. Objednávateľ 12.07.2018 vyplatil daňovníkovi odmenu za podanie umeleckého výkonu. Z odmeny zrazil odvod do príslušného fondu na ochranu autorov vo výške 20,00 € (2 % z 1 000,00 €) a daň vyberanú zrážkou vo výške 186,20 € [(1 000,00 € - 20,00 € ) x 19 %]. Daňovníkovi vyplatil objednávateľ príjem vo výške 793,80 €, ktorý je zrazením dane daňovo vysporiadaný a do daňovník ho nebude uvádzať do daňového priznania. Objednávateľ zrazenú daň vo výške 186,20 € odvedie správcovi dane do 15.08.2018 a zároveň v tejto lehote podá oznámenie o zrazení a odvedení dane podľa § 43 ods. 11 ZDP.
Uvedené neplatí, ak podľa§ 43 ods. 14 ZDPsa daňovník vopred písomne dohodne s platiteľom dane o tom, že platiteľ dane nezrazí zrážkovú daň. V takomto prípade má daňovník povinnosť osobne si vysporiadať svoju daňovú povinnosť z uvedených príjmov, a to vo väzbe na úhrn všetkých zdaniteľných príjmov dosiahnutých v príslušnom zdaňovacom období a povinnosť podať priznanie k dani z príjmov fyzickej osoby podľa § 32 ZDP. Platiteľ dane je povinný skutočnosť, že s daňovníkom uzatvoril písomnú dohodu o nezrážaní dane, oznámiť správcovi dane najneskôr do konca kalendárneho mesiaca nasledujúceho po uplynutí kalendárneho raka, vb ktorom bol dohoda uzatvorená, a to na tlačive, ktorého vzor určí FR SR a uverejní ho na svojom webovom sídle.
Daňovník podpísal zmluvu podľa autorského zákona. s objednávateľom. Predmetom zmluvy je podanie umeleckého výkonu. Odmena za podanie umeleckého výkonu vo výške 1 000,00 € je splatná do 5 dní po podaní umeleckého výkonu. Daňovník s objednávateľom uzatvorili 04.07.2018 dohodu o nezrážaní dane podľa § 43 ods. 14 ZDP. Objednávateľ 12.07.2018 vyplatil daňovníkovi odmenu za podanie umeleckého výkonu. Z odmeny zrazil odvod do príslušného fondu na ochranu autorov vo výške 20,00 € (2 % z 1 000,00 €) a daňovníkovi vyplatil objednávateľ príjem vo výške 980,00 €. Daňovník si uvedený príjem vysporiada prostredníctvom podaného daňového priznania. Objednávateľ v lehote do 31.01.2019 podá správcovi dane oznámenie podľa § 43 ods. 14 ZDP.
Pod režim dane vyberanej zrážkou spadajú len príjmy z vytvorenia diela a z podania umeleckého výkonu podľa § 6 ods. 2 písm. a) ZDP, pri ktorých daňovník neuplatnil postup podľa § 43 ods. 14 ZDP. V prípade príjmov z
vydávania, rozmnožovania a rozširovania literárnych diel a iných diel na vlastné náklady,
vytvorenia alebo zhotovenia iného predmetu duševného vlastníctva a
použitia iného predmetu duševného vlastníctva alebo z postúpenia práv k predmetu duševného vlastníctva,
sa tieto zaraďujú medzi príjmy podľa § 6 ods. 2 písm. a) ZDP a vždy sa zahŕňajú do základu dane (čiastkového základu dane) podľa § 6 ods. 2 ZDP, t. j. nikdy nepodliehajú dani vyberanej zrážkou podľa § 43 ZDP. .
Pri výpočte ČZD z príjmov podľa § 6 ods. 2 písm. a) ZDP ako súčasti príjmov § 6 ods. 2 ZDP, sa postupuje rovnakým spôsobom ako pri príjmoch z podnikania (t. j. príjmoch podľa § 6 ods. 1 ZDP). ČZD je rozdiel, o ktorý zdaniteľné príjmy prevyšujú daňové výdavky. Daňovník - autor/umelec sa môže rozhodnúť pre uplatnenie:
skutočných, preukázateľne vynaložených výdavkov na dosiahnutie, zabezpečenie a udržanie zdaniteľných príjmov alebo
výdavkov percentom z príjmov podľa § 6 ods. 10 ZDP.
Ak sa autor/umelec rozhodne pre uplatnenie skutočne vynaložených výdavkov, je povinný ich preukázať vedením jednoduchého účtovníctva, podvojného účtovníctva alebo daňovej…

References: § 43
 § 43
 § 6
 § 43
 § 43
 § 43
 § 32
 § 43
 § 43
 § 6
 § 43
 § 6
 § 6
 § 43
 § 6
 § 6
 § 6
 § 6